Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: 1959. évi IV. törvény (a továb biak ban: régi Ptk.) rendelkezéseivel. Értelmezési és alkalmazási problémát eredményez
Paragraph Index: 1101

3. Az indítványozó álláspontja szerint az új Ptk. elsõ két könyvének alkalmazásához a jogalkotó nem biztosított kellõ felkészülési idõt. Az Alkotmány 2. § (1) bekezdése értelmében ugyanis a felkészülési idõ azt a reális idõtartamot jelöli, amely szükséges és elegendõ ahhoz, hogy mindenki megismerhesse a tör vény ben megszabott módon kihirdetett és bárki által hozzáférhetõ jogszabályok tartalmát; magatartását, döntéseit mindenki az új rendelkezésekhez igazíthassa. Mivel a ténylegesen indokolt felkészülési idõ tartama az új jogszabály tartalmához, az érintett jogviszonyok tömegéhez, a módosított alanyi jogosultságokhoz és kötelezettségekhez igazodik, ezért minden esetben külön vizsgálatot igényel a hatálybalépés idõpontjának megválasztása. Az új Ptk. elsõ két könyvének alkalmazása szempontjából a tényleges felkészülési idõ két hónapja nem felel meg az alkotmányos követelményeknek. Az indítványozó ebben a körben hivatkozik a Legfelsõbb Bíróság elnökének és a Polgári Kollégium vezetõjének azon jogi, szakmai álláspontjára, amely a kódex terjedelmére, jelentõségére tekintettel az egységes hatálybalépés mellett az egyéves felkészülési idõt tartja indokoltnak. Az indítványozó a szakmai, jogalkalmazói álláspont elfogadása mellett érvelve kifejtette, a Polgári Törvénykönyv a magánjog anyajogaként kódex-jelleggel állapítja meg a személyek személyi, családi és vagyoni viszonyaira vonatkozó legfontosabb szabályokat, érinti és rendezi a természetes személyek, az üzleti világ, a kereskedelem, vagyis a vagyoni forgalom laikus és professzionális szereplõinek magánjogi viszonyait. A Polgári Törvénykönyv a személyek cselekvési autonómiájának kiteljesedését hivatott biztosítani. A Polgári Törvénykönyv ezért nem csupán egy a tör vények sorában, hanem a magánjogi viszonyokat a teljesség igényével megragadó jogforrás, amelyre egy sor további ágazati jogszabály épül. Az indítványozó a rendelkezésre álló felkészülési idõvel összefüggésben utalt továbbá arra is, hogy önmagában az új Ptk. 2009. szeptember 22-i elfogadása nem nyitotta meg a címzettek számára a felkészülési idõt, mert a hatálybalépés idõpontja még hosszú hetekig kérdéses maradt, és a 2010. május 1-jei dátum csupán 2010. március 2-án vált egyértelmûvé.

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes